Document ID: 31987R0848

*****
ΚΑΝΟΝΙΣΜΟΣ (ΕΟΚ) αριθ. 848/87 ΤΟΥ ΣΥΜΒΟΥΛΙΟΥ
της 23ης Μαρτίου 1987
για την αύξηση της ποσότητας της κοινοτικής δασμολογικής ποσόστωσης που άνοιξε ο κανονισμός (ΕΟΚ) αριθ. 3741/86 για ορισμένα πολύστρωτα αντικολλητά (κόντρα-πλακέ) φύλλα από ξυλεία κωνοφόρων της κλάσης ex 44.15 του κοινού δασμολογίου (1987)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, στα πλαίσια της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την ολοκλήρωση των διαπραγματεύσεων στα πλαίσια του άρθρου XXIV.6 της GATT, η οποία εγκρίθηκε με την απόφαση του Συμβουλίου της 30ής Ιανουαρίου 1987, η Κοινότητα έχει αναλάβει την υποχρέωση, για τα έτη 1987 μέχρι 1990, να αυξάνει κατά 50 000 m3 κάθε χρόνο την ποσότητα της δασμολογικής ποσόστωσης που προβλέπεται για ορισμένα πολύστρωτα αντικολλητά φύλλα (κόντρα-πλακέ) από ξυλεία κωνοφόρων της κλάσης ex 44.15 του κοινού δασμολογίου· ότι πρέπει λοιπόν να αυξηθεί κατά αυτή την ποσότητα η κοινοτική δασμολογική ποσόστωση που ανοίχθηκε για το έτος 1987 με τον κανονισμό (ΕΟΚ) αριθ. 3741/86 (1), για τα εν λόγω προϊόντα· ότι, για να διαφυλαχθεί ο κοινοτικός χαρακτήρας της εν λόγω ποσόστωσης, το σύνολο της συμπληρωματικής ποσότητας θα πρέπει να διατεθεί στο κοινοτικό απόθεμα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 3741/86 για ορισμένα πολύστρωτα αντικολλητά φύλλα (κόντρα-πλακέ) από ξυλεία κωνοφόρων της κλάσης ex 44.15 του κοινού δασμολογίου, αυξάνεται από 600 000 σε 650 000 m3.
Άρθρο 2
Η συμπληρωματική ποσότητα που αναφέρεται στο άρθρο 1, δηλαδή 50 000 m3, διατίθεται στο απόθεμα.
Το απόθεμα που προβλέπεται στο άρθρο 2 παράγραφος 3 του κανονισμού (ΕΟΚ) αριθ. 3741/86 αυξάνεται, κατά συνέπεια, από 10 000 σε 60 000 m3.
Άρθρο 3
Ο παρών κανονισμός αρχίζει να ισχύει την ακόλουθη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 1987.

Labels: 1